Source: http://www.tipos.sk/Default.aspx?CatID=828
Timestamp: 2019-11-19 02:52:26+00:00

Document:
Slovenské hviezdy NHL #1401 - TIPOS, národná lotériová spoločnosť, a. s.
Najvyššia okamžitá výhra vo výške 50 000 €.
Princíp hry: Zotri VÝHERNÉ ČÍSLA a TVOJE ČÍSLA. Ak sa ktorékoľvek výherné čísla zhodujú s tvojimi číslami, vyhrávaš sumy uvedené pod týmito číslami.
Okamžité výhry sú vo výške 3, 5, 6, 10, 15, 20, 50, 100, 1 000, 5 000 a 50 000 €.
NHL™ webšanca: V prípade, ak sa žiadne výherné číslo nezhoduje s tvojim číslom, máš možnosť druhej šance, v ktorej sa hrá o nepeňažnú výhru – cestu pre dvoch na zápasy NHL™ do USA a/alebo Kanady v hodnote 19 850 €.
Doba predaja žrebov je stanovená od 2.1.2014 do 2.1.2015.
Lehota na uplatnenie nároku na výhru je do 3.3.2015.
Pravdepodobnosť výhry je až 1 : 3,915.
Registrácia žrebu tu
Tento herný plán nadobúda platnosť a účinnosť odo dňa právoplatnosti rozhodnutia Ministerstva financií SR o udelení individuálnej licencie do 1.6.2015.
Počet žrebov vydaných v okamžitej lotérii Slovenské hviezdy NHL #1401 (ďalej len „okamžitá lotéria“) je 1 000 000 ks (jeden milión kusov), pričom každý žreb je označený číslom emisie (série) #1401.
Doba predaja žrebov okamžitej lotérie je od 2.1.2014 do 2.1.2015.
Sumu určenú na vyplatenie výhier, teda výhernú istinu, tvorí 65 % podiel z hernej istiny. Celková výška výhernej istiny okamžitej lotérie je 1 950 100 EUR (jeden milión deväťstopäťdesiattisíc sto eur).
V lotérii je 255 397 ks žrebov s okamžitou výhrou a pravdepodobnosť výhry je 1 : 3,915.
V prípade, ak sa žiadne výherné číslo nezhoduje s tvojim číslom, máš možnosť druhej šance, v ktorej sa hrá o nepeňažnú výhru NHL webšanca podľa § 3 tohto herného plánu.
3 131 000 393 000
5 34 150 170 750
6 34 000 204 000
15 18 000 270 000
20 4 500 90 000
50 2 200 110 000
100 1 485 148 500
1 000 39 39 000
5 000 21 105 000
okamžité výhry 255 397 1 930 250
nepeňažná výhra 1 19 850
Nepeňažná výhra NHL webšanca
NHL webšanca je možnosť hráča získať nepeňažnú výhru v celkovej hodnote 19 850 € v podobe cesty pre dve osoby na zápasy NHL do USA a/alebo Kanady. Je vyjadrená jedinečným súborom alfanumerických znakov, ktoré tvoria 6-miestny kód umiestnený pod stieracou vrstvou v hracom poli žrebu okamžitej lotérie (ďalej iba „kód NHL webšanca“). NHL webšanca sa realizuje prostredníctvom internetovej stránky www.tipos.sk.
Podmienky účasti na NHL webšanca
Hráč splnil podmienky registrácie na www.tipos.sk
Hráč vložil kód NHL webšanca spôsobom a v lehote podľa čl. 2 §3 ods. 3 tohoto herného plánu na nhlwebsanca.etipos.sk.
Po splnení uvedených podmienok je tento kód NHL webšanca zaradený do žrebovania o nepeňažnú výhru.
Postup pre zaradenie do žrebovania NHL webšanca
Na internetovej stránke www.tipos.sk po kliknutí na odkaz označený „NHL webšanca“ bude hráč vyzvaný k prihláseniu, prípadne registrácii, v súlade so Všeobecnými obchodnými podmienkami upravujúcimi vzťah medzi prevádzkovateľom a hráčom na stránke www.tipos.sk. Po úspešnom prihlásení, prípadne registrácii, bude hráč vyzvaný k vloženiu kódu NHL webšanca. Platnosť prijatia a zaradenia kódu NHL webšanca do žrebovania si hráč overuje po prihlásení sa v zozname prijatých kódov. O platnosti prijatia kódu rozhoduje záznam v centrálnej databáze prevádzkovateľa.
Hráč môže vložiť ľubovoľný počet platných kódov NHL webšanca.
Lehota na vkladanie kódov NHL webšanca je stanovená od 2.1.2014 do 17.3.2015.
Žrebovanie a uplatnenie nároku na výhru
Žrebovanie kódov NHL webšanca sa uskutoční dňa 20.3.2015 v spoločnosti TIPOS za prítomnosti lotériovej komisie TIPOS-u a zástupcov orgánu dozoru.
Vyžrebovaných bude 5 kódov NHL webšanca zoradených podľa vyžrebovaného poradia.
TIPOS, najneskôr do 5 dní po žrebovaní, vyzve majiteľa (hráča) vyžrebovaného kódu NHL webšanca, podľa vyžrebovaného poradia, telefonicky a doporučenou listovou zásielkou (výzvou) k uplatneniu si nároku na výhru.
Hráč si uplatňuje nárok na výhru najneskôr do 30 dní odo dňa doručenia výzvy osobnou návštevou, alebo prostredníctvom ním splnomocneného zástupcu (notársky overená plná moc) v sídle spoločnosti TIPOS, národná lotériová spoločnosť, a.s., Brečtanová 1, Bratislava a to predložením platného dokladu totožnosti. Ak si hráč neuplatní nárok na výhru v lehote stanovenej v §3 ods. 4 písm. d) tohoto článku, jeho nárok na výhru zaniká.
TIPOS bezodkladne a podľa vyžrebovaného poradia vyzýva ďalších majiteľov (hráčov) vyžrebovaných kódov NHL webšanca k uplatneniu nároku na výhru podľa §3 ods. 4 písm. d). Akonáhle si hráč uplatní nárok na výhru podľa tohoto článku, stáva sa tak výhercom nepeňažnej výhry NHL webšanca. Ak si hráč neuplatní nárok na výhru v lehote stanovenej v §3 ods. 4 písm. d) tohoto článku, jeho nárok na výhru zaniká. V prípade, že si žiaden z majiteľov (hráčov) vyžrebovaných kódov neuplatní nárok na výhru v súlade a v lehotách stanovených v tomto hernom pláne, výhra NHL webšanca prepadá a stáva sa zdrojom prevádzkovateľa.
V prípade, že hráč uvedie pri registrácii nesprávne údaje (telefonický kontakt, adresné údaje), príp. listová zásielka nebude hráčom prevzatá, nárok na uplatnenie výhry mu zaniká. Prevádzkovateľ nenesie zodpovednosť za nesprávnosť údajov o hráčovi, nedoručenie, príp. neprevzatie listovej zásielky.
Výherca NHL webšanca vyhráva cestu pre dve osoby v celkovej hodnote 19 850 € na päť hokejových zápasov NHL podľa vlastného výberu do USA, Kanady alebo oboch krajín zároveň v hokejovej NHL sezóne 2015/2016. Bližšia špecifikácia predmetnej výhry bude obsiahnutá v zmluve uzatvorenej medzi TIPOS a výhercom bezprostredne potom, ako si hráč uplatní nárok na výhru.
Nepeňažnú výhru nie je možné vymeniť za hotovosť alebo inú výhru, či akúkoľvek inú náhradu.
Okamžitej lotérie Slovenské hviezdy NHL #1401, rovnako ani NHL webšanca, sa nesmú zúčastniť členovia štatutárnych orgánov TIPOS, zamestnanci a ich rodinní príslušníci.

References: § 3
 čl. 2
 §3
 §3
 §3
 §3